als_Latn dik_Latn sag_Latn
Ukraina është bërë peng në luftën e zhvilluar nga Rusia. Kjo ka shtyrë autoritetet ukrainase dhe të gjithë popujt e shtetit tonë, përfshirë ata të cilët jetojnë në Crimea, të
peshojnë rreziqet që burojnë nga fakti se flota ruse e Detit të Zi është bazuar në territorin tonë
Nga Victor Yushchenko (The Washington Post)
Konflikti në Gjeorgji zbuloi probleme të cilat shtrihen përtej rajonit tonë. Ngjarjet e fundit kanë qartësuar se sa e rrezikshme është për komunitetin ndërkombëtar që të shpërfillë “konfliktet e ngrira.”Çështjet e rajoneve që duan të ndahen e të bëhen shtete të pavarura janë komplekse; shumë shpesh janë trajtuar si pulla për pazarllëqe nëpër lojëra gjeopolitike. Por “lojëra” të tilla rezultojnë në humbjen e jetës së njerëzve, katastrofa
humanitare, shkatërrim ekonomik dhe shembje të garancive ndërkombëtare për siguri.
Ukraina është bërë peng në luftën e zhvilluar nga Rusia. Kjo ka shtyrë autoritetet
ukrainase dhe të gjithë popujt e shtetit tonë, përfshirë ata të cilët jetojnë në Crimea, të
peshojnë rreziqet që burojnë nga fakti se flota ruse e Detit të Zi është bazuar në territorin tonë. Ngjarjet tragjike në Gjeorgji gjithashtu vunë në shesh mungesën e mekanizmave
efektivë parandalues nga ana e OKB-së, Organizatës për Siguri dhe Bashkëpunim në
Evropë dhe organizatave tjera ndërkombëtare. Ne në Ukrainë shpresojmë që Federata Ruse do t’ia vërë veshin opinionit ndërkombëtar në mënyrë që çështjet në fjalë mund
të zgjidhen me anë të bisedave. Ne duam përfundimin e grabitjes dhe shkatërrimit të infrastrukturës gjeorgjiane. Ne duhet të bëjmë çdo gjë që është e mundur që t’i
parandalojmë provokimet dhe t’u shmangemi masakrave të mëtejshme. Konflikti i vazhdueshëm në mes Rusisë dhe Gjeorgjisë ndikon në interesat e shtetit tim. Operacionet
ushtarake kanë ndodhur afër kufijve tanë dhe flota ruse e Detit të Zi ka qenë e përfshirë drejtpërdrejt.
Pyetja e sigurisë kombëtare të Ukrainës u ngrit thekshëm. Duke pasur parasysh aktivitetet e flotës ruse, isha i detyruar të lëshoj një dekret për rregullimin e funksionimit të saj në territorin e Ukrainës. Nën këto rrethana, Ukraina nuk mundi të rrinte e heshtur. Ne, së bashku me shtetet tjera, u angazhuam në kërkimin e një zgjidhjeje për konfliktin. Që nga ditët e para të trazirave, Ukraina bëri thirrje për një armëpushim të menjëhershëm nga të gjitha palët dhe shpërndau ndihma humanitare viktimave pavarësisht nga etniciteti i
tyre. Ukraina mbajti përkrahjen e saj të ngurtë për sovranitetin dhe integritetin territorial të Gjeorgjisë. Më 12 gusht, unë së bashku me kolegët e mi nga tri shtetet baltike dhe
Polonia vizituam Tbilisin. Propozimet tona që kërkonin një zgjidhje për konfliktin, ishin në harmoni me planin për marrëveshje të Bashkimit Evropian. Ne lavdërojmë përpjekjet e SHBA-së dhe presidencës së BE-së të udhëhequr nga francezët, që të arrihet një armëpushim, veprat e tyre dëshmuan të jenë të frytshme në ndaljen e luftës dhe derdhjes së gjakut. Ukraina është në favor të një reprezentimi më të gjerë të forcave paqeruajtëse
në rajonin konfliktuoz. Një format i ri i shumanshëm me mandat të OKB-së, apo Organizatës për Siguri dhe Bashkëpunim të Evropës, është mënyra e vetme për të garantuar sigurinë në këtë zonë të konfliktit. Shpresoj fuqishëm që ky plan do të zbatohet rreptësisht nga palët që janë në konflikt. Ne jemi gati t’u bashkohemi përpjekjeve ndërkombëtare që të furnizojmë me ndihma dhe t’i ndihmojmë viktimat të vazhdojnë jetët e tyre në paqe. Ukraina gjithashtu rri e gatshme që të marrë pjesë në misionet e OKBsë
apo OSBE-së, duke dërguar paqeruajtës. Është e qartë se pos dimensioneve politike që përfshijnë rajonet që duan të ndahen, ne duhet të përballemi me aspektet sociale dhe
ekonomike të këtij fenomeni. Shumica e këtyre provincave janë përtej kontrollit të qeverive përkatëse, apo komunitetit ndërkombëtar. Në shumë raste, mungesa e vrojtimit i ka kthyer këto territore në vende të përkryera për kontrabandë dhe trafikime ilegale me armë, njerëz, dhe drogë. Korrupsioni dhe shkeljet e të drejtave të njeriut janë të shfrenuara. Këto rajone njihen për mungesë të procedurave demokratike zgjedhore
dhe për mediat e tyre jo të lira apo të njëanshme. Dimensioni etnik i problemit shpesh teprohet, që të ndihmojë në mbulimin e praktikave kriminele. Aq më shumë, një rajon i cili është i mbushur me aktivitete të tilla, parashtron një kërcënim ndaj lulëzimit dhe
zhvillimit të kombeve të afërta. Autoritetet zyrtare detyrohen që t’u kundërvihen sulmeve nga paramilitarët separatistë. Por nuk janë gjithmonë të suksesshëm. Para se të shpërthente konflikti në shkallë të gjerë në Gjeorgji, paqeruajtësit rusë dështuan në parandalimin e shkatërrimit të territorit gjeorgjian nga separatistët osetianë. Në fakt, ky aktivitet u intensifikua në ditët pak para konfliktit të madh. Këtë fundjavë Ukraina festoi përvjetorin e pavarësisë. Konflikti edhe një herë ka dëshmuar se mënyrat më të mira për garantimin e sigurisë kombëtare në Ukrainë dhe shtete tjera është pjesëmarrja në sistemin
kolektiv të sigurisë të kombeve të lira demokratike, shembull i së cilës sot është NATO-ja. Në përputhje me legjislacionin kombëtar dhe prioritetet e politikave të jashtme të saj, Ukraina do të vazhdojë të përcjellë rrugën e integrimit euroatlantik. Kjo është rruga
e demokracisë, lirisë dhe pavarësisë.
Autori është presidenti i Ukrainës
als_Latn als_Latn ilo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn